สวนสาธารณะนาระ

สระน้ำในสวนสาธารณะนาระ
ภาพปริทัศน์ทางอากาศของสวนสาธารณะนาระ
อีกมุมมองทางอากาศของสวนสาธารณะนาระ
ภาพปริทัศน์ทางอากาศของสวนสาธารณะนาระที่หันเข้าเมืองเก่า
สวนสาธารณะนาระ (Nara Kōen) เป็นสวนสาธารณะที่ตั้งอยู่ในเมืองนาระ ประเทศญี่ปุ่น ที่เชิงเขาของภูเขาวากากูซะ ก่อตั้งในปี ค.ศ. 1880 เป็นหนึ่งในสวนสาธารณะที่เก่าแก่ที่สุดในประเทศญี่ปุ่น สวนสาธารณะอยู่ภายใต้การบริหารของจังหวัดนาระ เป็นหนึ่งใน "สถานที่ที่มีความงามทางทัศนียภาพ" ที่กำหนดโดยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี (MEXT) กวางซีกา (シカ หรือ 鹿 shika) มากกว่า 1,200 ตัวที่เดินไปมาโดยรอบในสวนสาธารณะอย่างอิสระได้รับการกำหนดจากกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยีให้เป็นสมบัติทางธรรมชาติ แม้ว่าพื้นที่อย่างเป็นทางการของสวนสาธารณะคือประมาณ ha พื้นที่ยังรวมบริเวณวัดโทไดจิ, วัดโคฟูกูจิ, ศาลเจ้าคาซูงะ  และพิพิธภัณฑ์แห่งชาตินาระ ซึ่งอยู่บริเวณขอบหรือถูกล้อมโดยสวนสาธารณะนาระ รวมแล้วมีพื้นที่ถึง ha
สวนสาธารณะนาระเริ่มเปิดทำการในปี ค.ศ. 1880 เมื่อพื้นที่ 14 เฮกตาร์ภายในบริเวณวัดโคฟูกูจิซึ่งเป็นที่ดินของรัฐบาลได้รับการกำหนดให้เป็นสวนสาธารณะ ในปี ค.ศ. 1889 มีการเพิ่มพื้นที่ของวัดโทไดจิ, คาซูงาโนะ และพื้นที่ภูเขาเช่นภูเขาวากาซูกะเข้าไป ทำให้พื้นที่สวนสาธารณะขยายขึ้นเป็น 535 เฮกตาร์ ตั้งแต่ปี ค.ศ. 1949 ถึง ค.ศ. 1951 พื้นที่สวนสาธารณะภายในบริเวณวัดถูกเพิกถอน ทำให้พื้นที่ลดลงเป็น 500 เฮกตาร์ ในปี ค.ศ. 1960 มีการกำหนดอย่างเป็นทางการให้สวนสาธารณะนาระอยู่ภายใต้พระราชบัญญัติสวนสาธารณะในเมืองด้วยพื้นที่ 502 เฮกตาร์
สัตว์ป่าที่อาศัยอยู่ภายในสวนสาธารณะ ได้แก่ กวาง, หมูป่า, จิ้งจอกแร็กคูนญี่ปุ่น, กระรอกบินยักษ์ญี่ปุ่น, กระรอก และสัตว์อื่น ๆ พืชพรรณประกอบด้วยต้นสนเขา, ซากูระ, เมเปิล, พลัม, สนซีดาร์ญี่ปุ่น, Japanese pieris และพืชอื่น ๆ

**กวาง**
กวางซีกาในสวนสาธารณะนาระ
ตามตำนานท้องถิ่น กวางซีกาในพื้นที่นี้ถือเป็นสัตว์ศักดิ์สิทธิ์เนื่องจากการมาเยือนของทาเกมิกาซูจิ หนึ่งในสี่เทพเจ้าแห่งศาลเจ้าคาซูงะ กล่าวว่ากันทาเกมิกาซูจิได้รับเชิญจากศาลเจ้าคาชิมะในจังหวัดอิบารากิในปัจจุบัน และปรากฏอยู่เหนือภูเขามิกาซะ (หรือภูเขาวากากูซะ) โดยประทับบนกวางสีขาว ด้วยเหตุนี้กวางจึงถือว่าเป็นสัตว์ศักดิ์สิทธิ์และได้รับการนับถือจากทั้งศาลเจ้าคาซูงะและวัดโคฟูกูจิ การฆ่ากวางศักดิ์สิทธิ์ถือเป็นความผิดที่มีโทษถึงประหารชีวิต จนกระทั่งถึงปี ค.ศ. 1637 ซึ่งเป็นปีสุดท้ายที่มีการบันทึกถึงการละเมิดกฎหมายดังกล่าว
เซ็มเบกวางที่จำหน่ายสำหรับป้อนให้กวาง
หลังสงครามโลกครั้งที่ 2 กวางถูกถอดจากสถานะสัตว์ศักดิ์สิทธิ์อย่างเป็นทางการ และได้รับการกำหนดให้เป็นอนุสรณ์สถานทางธรรมชาติ (天然記念物  Tennen kinenbutsu) แทน และได้รับการคุ้มครองในฐานะดังกล่าว ปัจจุบันนักท่องเที่ยวสามารถซื้อ "เซ็มเบกวาง" (鹿煎餅 Shika-senbei) สำหรับป้อนเป็นอาหารให้กวางในสวนสาธาณะ

**คลังภาพ**
File:浮見堂.JPG|ศาลาอูกิมิโด
File:Chaya (teahouse) in Nara Park.jpg|ชายะ (ร้านน้ำชา) ภายในสวนสาธารณะ จำหน่ายชาและวางาชิ (ขนมหวานญี่ปุ่น)
File:Nara Mizutani-tyaya01ds3872.jpg|ร้านชายะเปิดทำการ
File:JP-Nara-Park-1.jpg|โทริอิของศาลเจ้าคาซูงะภายในสวนสาธารณะ
File:Nara Park, November 2016.jpg|ทางเดินภายในสวนสาธารณะ
File:JP-Nara-Park-2.jpg|โคมไฟศาลเจ้าคาซูงะมากกว่า 1,000 ดวงประดับในสวนสาธารณะ
File:Sika_deer_in_Nara_09.jpg|กวางเข้ามาใกล้นักท่องเที่ยว
File:Sika deer in Nara Park, November 2016.jpg|กวางเดินไปมาได้อย่างอิสระโดยรอบในสวนสาธารณะและในวัด
File:Farsari, Adolfo (1841-1898) - F48 - Park, Nara.jpg|สวนสาธารณะนาระ ภาพถ่ายโดย Adolfo Farsari (ก่อน ค.ศ. 1898)

**อ้างอิง**

**แหล่งข้อมูลอื่น**
 เว็บไซต์ทางการ (ภาษาญี่ปุ่น)- สวนสาธารณะนาระ จากเว็บไซต์ท่องเที่ยวนาระทางการ date=2021-02-28 
หมวดหมู่:นาระ
หมวดหมู่:สวนสาธารณะในประเทศญี่ปุ่น
หมวดหมู่:สวนสัตว์ในประเทศญี่ปุ่น